ประชาชนต่างให้ความสนใจทยอยเข้าร่วมงาน ศิลปาชีพประทีปไทย OTOP ก้าวไกลด้วยพระบารมีปี 2565 กันอย่างต่อเนื่อง
บรรยากาศการจัดงาน ’ศิลปาชีพประทีปไทย OTOP ก้าวไกลด้วยพระบารมีปี 2565’ ภายใต้แนวคิด ผ้าทอไทยสายใยแห่งพระเมตตา สร้างอาชีพปวงประชาอย่างยั่งยืน” ที่อิมแพ็ค  เมืองทองธานี ช่วงเช้าวันนี้ พบว่า มีประชาชนสวมใส่ผ้าไทยประยุกต์ ต่างทยอยเข้ามาร่วมงานกันอย่างต่อเนื่องตั้งแต่เปิดให้บริการเมื่อเวลา 10.00 น. ที่ผ่านมา โดยประชาชนที่เข้าร่วมงานต่างเดินทางกันมาเป็นครอบครัว เพื่อเลือกชมและซื้อสินค้า OTOP ที่น่าสนใจ ที่ในงานได้คัดสรรมาจากชุมชนต่างทั่วประเทศๆ กว่า 2,000 บูธ แบ่งออกเป็นโซนต่างๆ ได้แก่ โซนศิลปิน OTOP,  โซนผ้าไทยใส่ให้สนุก, โซนตลาดกลางเส้นไหมและเส้นใยอัญมณี, โซนการแสดงและจำหน่ายผลงานของมูลนิธิส่งเสริมศิลปาชีพฯ รวมทั้งโซน OTOP ชวนชิมอิ่มอร่อย ที่รวบรวมร้านอาหารและผลไม้มากมาย ที่โดยเฉพาะในส่วนของสินค้า OTOP ได้นำสินค้าของผู้ประกอบการจากชุมชนต่างๆ เข้าร่วมไม่ต่ำกว่า 2,000 รายจากการสอบถามประชาชนที่เข้าร่วมงานครั้งนี้ กล่าวว่า ชื่นชอบงาน OTOP อยู่แล้ว เพราะมีสินค้าจากชุมชนของไทยให้ได้เลือกชมเลือกซื้อมากมาย รวมทั้งอาหารของดีจากแต่ละภูมิภาคที่ถูกคัดเลือกมาจำหน่ายภายในงานเช่นเดียวกับ ผู้ประกอบการสินค้า OTOP ที่มาออกบูธครั้งนี้ เล่าว่า มาจำหน่ายสินค้า OTOP ในงานนี้เป็นประจำทุกปีเพราะเป็นตัวแทนจากชุมชนที่ถูกคัดเลือกมาและรู้สึกดีใจที่ได้เป็นส่วนหนึ่งในงานครั้งนี้ พร้อมทั้งเชิญชวนประชาชนให้มาร่วมงานกันเยอะๆผู้ที่สนใจสามารถเข้าร่วมงาน ’ศิลปาชีพประทีปไทย OTOP ก้าวไกลด้วยพระบารมีปี 2565’ ได้ตั้งแต่วันนี้จนถึงวันที่ 20 สิงหาคม 2565  ตั้งแต่เวลา 10.00 น. ที่อาคารชาเลนเจอร์ 1-3 อิมแพ็ค  เมืองทองธานี